**Cactus** on vuonna 1986 ensi-iltansa saanut Paul Coxin ohjaama, tuottama ja käsikirjoittama australialainen draamaelokuva, jonka pääosia näyttelevät Isabelle Huppert ja Robert Menzies.

Paul Coxin lisäksi elokuvan käsikirjoitusta oli laatimassa myös Bob Ellis, Norman Kaye ja Morris Lurie. Jane Ballantyne oli Coxin ohella elokuvan tuottajana. *Cactus* sai kaksi AFI-ehdokkuutta parhaasta ohjauksesta ja miespääosasta.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Colo (Isabelle Huppert) on ranskalaisnainen, joka matkustaa Australiaan jätettyään aviomiehensä. Hän loukkaantuu auto-onnettomuudessa, jossa hän menettää lähes kokonaan näkönsä. Hän tapaa sokean nuoren Robert-nimisen lääkärin (Robert Menzies), joka omistaa kasvihuoneen täynnä kaktuksia.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Isabelle Huppert  | … |  Colo
  |
|  Robert Menzies  | … |  Robert
  |
|  Norman Kaye  | … |  Tom
  |
|  Monica Maughan  | … |  Bea
  |
|  Banula Marika  | … |  Banduk
  |
|  Sheila Florance  | … |  Martha
  |
|  Peter Aanensen  | … |  George
  |
|  Jean-Pierre Mignon  | … |  Jean-Francois
  |
|  Elsa Davis  | … |  Elsa
  |
|  Ray Marshall  | … |  Kevin
  |
|  Maurie Fields  | … |  Maurie
  |

Tuotanto
--------

Paul Cox sai inspiraation elokuvaan lapsuudestaan, jolloin hänen äitinsä sokeutui väliaikaisesti. Cox työsti elokuvan tarinaa muutaman vuoden ajan ja kun päätti haluavansa työskennellä Isabelle Huppertin kanssa, hän kirjoitti käsikirjoituksen Huppert mielessään.

*Cactuksen* kuvaukset alkoivat lokakuussa 1985, ja sen kuvauspaikkana oli Victorian osavaltio Australiassa. Elokuvan budjettina oli 1,5 miljoonaa Australian dollaria ja tuotantoyhtiöinä olivat Australian Film Commission, Dofine Productions ja Film Victoria.

Julkaisu ja vastaanotto
-----------------------

*Cactus* sai ensi-iltansa Cannesin elokuvajuhlilla Ranskassa toukokuussa 1986, ja elokuvan Australian ensi-ilta oli 4. syyskuuta 1986. *Cactuksen* teatterilevittäjänä oli Australiassa Roadshow Film Distributors. Elokuva esitettiin myös vuoden 1986 Montrealin ja Toronton elokuvajuhlilla.

Rotten Tomatoes -sivuston mukaan 100% kriitikoista on antanut elokuvalle positiivisen arvosanan 7,4/10 keskiarvolla. Keräys perustuu viiteen arviointiin. 309 käyttäjästä 67% on antanut elokuvalle positiivisen arvosanan 4/5 keskiarvolla.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| AFI-palkinto | Paras ohjaus | Paul Cox | Ehdokkuus |
| Paras miespääosa | Robert Menzies | Ehdokkuus |
|

Lähteet
-------

* Stratton, David: *The Avocado Plantation: Boom and Bust in the Australian Film Industry*, s. 95-96. Pan MacMillan, 1990. ISBN 073-2902-50-9. (englanniksi)

### Viitteet

1. 1 2  Cactus (1986) *allmovie.com*. Allmovie.com. Viitattu 3.3.2017. (englanniksi)
2. 1 2 3  CACTUS (1986) *tcm.com*. TCM.com. Viitattu 3.3.2017. (englanniksi)
3. ↑  CACTUS *mubi.com*. MUBI.com. Viitattu 3.3.2017. (englanniksi)
4. 1 2 3  Stratton, s. 95-96.
5. 1 2 3  Cactus (1986) *imdb.com*. IMDb.com. Viitattu 3.3.2017. (englanniksi)
6. 1 2  CACTUS *screenaustralia.gov.au*. Screenaustralia.gov.au. Viitattu 3.3.2017. (englanniksi)
7. 1 2 3  CACTUS (1987) *rottentomatoes.com*. Rottentomatoes.com. Viitattu 3.3.2017. (englanniksi)

Aiheesta muualla
----------------

* *Cactus* Internet Movie Databasessa. (englanniksi)
* *Cactus* Elonetissä.
* *Cactus* AllMoviessa. (englanniksi)
* *Cactus* Rotten Tomatoes -sivustolla (englanniksi)
* *Cactus* Screen Australiassa (englanniksi)